Kiøbenhavns Postrytter, 1787-03-09
Berlin, den 27 Februarii. Den med saa megen Utaalmodighed forventede historiske Memoire over Kong Frederik den Andens sidste Leveaar, hvilken Græve von Herberg den 25de Januarii d. A. har forelæst i det Berlinske Academies Forsamling, tilligemed Forerindringen til den Høistsal. Monarks af ham selv skrevne Historie, er nu udkommen i Trykken. Afdenne Memoire seer man da, at Kongen til de i Grævens Memoire for i Fior anmeldte Forbedringer paa sit Land, ikke allene har bortgivet 3 Millioner Daler, men endnu ulige meer, i Betragtning af de siden paafulgte Vand skader og Misvæxt, og at han ved vise Forholdsregler har vidst, saa lykkelig at erstatte den feilslagne Høst i Aarene 1785 og 1786, at Kornpriserne ikke ere stegne betydelig i hans Lande, at Bonden har kunnet forstrækkes med Saaesæd, og fremmede Lande forsynes med Korn fra vore Handelstæder, og de store Kongelige Kornmagaziner endda have havt Overflødighed. Derfor har heller ikke enten Folkeformerelsen eller Fabrikernes Tilstand liidt ved de mislykkede Høstaar. Den første er tiltagen med et Overskud af 49361 Hoveder, og disse have i Fabricata leveret for 34 Millioner Daler, altsaa for 4 Millioner mere, end der er angivet for Aaret 1785, uden at dog der er iberegnet en Mængde meget betydelige Artikler, saasom Tømmer, Brænde, Korn, Salt, Hamp, saa vel som en stor Deel mineralske Producter. Jndtil den 15de August var Monarkens Dag bestandig saaledes inddeelt. Om Morgenen Kl. imellem 4 og 5, alt eftersom Sagerne vare flere eller færre, lod han sine 3 Cabinetsraader komme for sig, dicterede een efter den anden Svar paa de Aftenen tilforn indløbne Beretninger fra de udenlandske Gesandter, fra Statsministrene, Generalerne, ligemaade paa utallige Privatpersoners Skrivelser og Suppliker, og det saa udførligen, at der, naar disse Svar skulde udfærdiges, sielden behøvedes at sætte meer end Formalierne og Datum til. Henimod Kl. 7 eller 8 gav Kongen Commandanten i Potsdam, og efter ham hans Adjutanter, de fornødne Ordrer i Militairsager. Nu først havde Chirurgen, og ofte Lægen, Adgang til Kongen, for at anordne det fornødne i Henseende til hans Sygdom. Kl. 11 lod han Græverne von Hertzberg, Schwerin, Görz, Luchesini og Pinto komme til sig til Selskab, og talede med dem til Kl. 12, da han som Syg spiste allene. Efter Maaltidet underskrev han alle Svar og befalinger, som han om Morgenen havde dicteret, og som imidlertid maatte være udfærdigede af Cabinetsraaderne. Kl. 5 lod han fornævnte Herrer Græver igien komme til sig, og talede med dem til Kl. henimod 8 om Tiderne, om Literaturen, om den gamle og nye Historie, og især om Ager og Haugedyrkning. Resten af Aftenen, fra Kl. 8 af, tilbragte han med at lade sig forelæse nogle Stedet af de bedste gamle Skribenter, Plutark og Cicero, og læste endnu de Depescher og Supplikker igiennem, som den Dag vare indløbne. Monarkens krigerske Operationer berøres her ikkun i Almindelighed; men udførligere meldes om hans politiske Forbindelser, deres Aarsager, om Negotiationer a. Oprindelsen til 7 Aars Krigen, Eiendomstiltagelsen af West preussen, den Grundsætning, at respectere Handelen i Søekrige, og de neutrale Nationers Ret &c., ere mærkværdige Gienstande for den forskende Statsmand.